এলাকাবাসী জানায়, দালালবাজার ইউনিয়নের কামনাখোলা উচ্চ বিদ্যালয়সংলগ্ন রঞ্জিত মাস্টারের বাড়িতে শুক্রবার রাতে মুখোশধারী ডাকাতদল হানা দেয়। এ  সময় অস্ত্রের মুখে রঞ্জিতের পরিবারের সবাইকে জিম্মি করে ডাকাতরা ২০ হাজার টাকা ও স্বর্ণালংকারসহ প্রায় চার লক্ষাধিক টাকার মালামাল লুটে নেয়। এ সময় ঘরে থাকা মোটরসাইেকেল লুটে নেওয়ার সময় রঞ্জিত মাস্টার বাধা দিলে ডাকাতরা তাঁকে কুপিয়ে গুরুতর আহত করে। একই সময় উত্তেজিত ডাকাতদলের হামলায় তাঁর স্ত্রী শিউলী রানী দাসসহ পরিবারের আরো কয়েকজন আহত হন। অন্যদিকে একই ডাকাতদল গ্রামের ইছাখাঁ তেমুহনীর তাজুল ইসলামের বাড়িতেও একই কায়দায় ডাকাতির ঘটনা ঘটায়। এ সময় তাদের হামলায় ওই পরিবারের তিনজন আহত হন বলে জানা যায়। এ ছাড়া ডাকাতরা পাঁচ  হাজার টাকাসহ লক্ষাধিক টাকার মালামাল লুটে নেয়।